## Carlos Mazón destaca “l’ambició de la Comunitat Valenciana” per a ser referent en el món del motociclisme

*** El president de la Generalitat ha assistit a la inauguració del complex esportiu Aspar Circuit i a la presentació de l’acadèmia global de motociclisme**

**Guadassuar.**

El president de la Generalitat, Carlos Mazón, ha destacat l’“ambició de la Comunitat Valenciana per a ser referent en el món del motociclisme”.

Així ho ha assenyalat durant la inauguració del complex esportiu Aspar Circuit, posat en marxa per Jorge Martínez Aspar a Guadassuar, que inclou un centre de formació per a jóvens talents. A l’acte també ha assistit la consellera d’Hisenda, Economia i Administració Pública, Ruth Merino.

Carlos Mazón ha subratllat que una de les prioritats del Consell és fomentar la pràctica esportiva i els valors de l’esport, com el treball en equip i la cultura de l’esforç.

En este sentit, cal recordar les deduccions que arriben a 150 euros pel 30 % de les despeses associades a la pràctica esportiva que ha posat en marxa el Consell, juntament amb altres desgravacions socials en l’IRPF.

Fecha: 21/05/2024